อีอีซี ปลื้มเอกชนใส่เงินไม่ยั้ง
เมืองการบินอู่ตะเภาได้ข้อยุติสิ้นปี,เลขา สกพอ.เล็งได้ข้อยุติคัดเลือกเอกชนผู้ชนะลงทุนสนามบินอู่ตะเภา และเซ็น สัญญาภายใน ธ.ค.–ม.ค.นี้ เผยวันที่ 24 ต.ค. คณะกรรมการคัดเลือกฯจะเริ่มเปิดซองเทคนิคของซีพี และเปิดซองราคาเดือน พ.ย. เผย 2 รายที่เปิดซองราคาไปแล้วคือ กลุ่มบีบีเอส และกลุ่มแกรนด์คอนโซเตียม เสนอราคาสูงกว่าที่รัฐอยากได้ 50,000 ล้านบาททั้งคู่,นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก (สกพอ. หรืออีอีซี) เปิดเผยว่า ในวันที่ 24 ต.ค.นี้ คณะกรรมการคัดเลือกการก่อสร้างสนามบินอู่ตะเภาและเมืองการบินภาคตะวันออก ที่มี พล.ร.อ.ลือชัย รุดดิษฐ์ ผบ.ทร. เป็นประธาน จะประชุมเพื่อเปิดข้อเสนอซองที่ 2 ข้อเสนอด้านเทคนิค และแผนธุรกิจ กล่องที่ 6 ของกลุ่มซีพี ตามที่ใช้ชื่อในการยื่นข้อเสนอ ร่วมลงทุนกับรัฐในโครงการพัฒนาสนามบินอู่ตะเภา และเมืองการบินภาคตะวันออกว่า กลุ่มกิจการร่วมค้า บริษัท ธนโฮลดิ้ง จำกัด และพันธมิตร ประกอบด้วย บริษัท ธนโฮลดิ้ง จำกัด บริษัท บี.กริม จอยน์เว็นเจอร์ โฮลดิ่ง จำกัด บริษัท อิตาเลียนไทย ดีเวลอปเมนต์ จำกัด (มหาชน) บริษัท ช.การช่าง จำกัด (มหาชน) และบริษัท โอเรียนท์ ชัคเซส อินเตอร์เนชั่นแนล จำกัด ภายหลังจากศาลปกครองสูงสุด มีคำสั่งทุเลาการบังคับของคณะกรรมการคัดเลือกในฐานะผู้ถูกฟ้องคดี,คณะกรรมการคัดเลือกฯจะรวบรวมคะแนนทางเทคนิคทั้งหมด ซึ่งกลุ่มซีพีต้องได้คะแนนมากกว่า 80% จึงจะผ่านขั้นตอนเข้าไปเปิดซอง 3 ข้อเสนอด้านราคากล่องที่ 9 จากที่ก่อนหน้านี้ ภาคเอกชนอีก 2 ราย คือ 1.บริษัท การบินกรุงเทพ จำกัด (มหาชน) บริษัท บีทีเอส กรุ๊ป โฮลดิ้งส์ จำกัด (มหาชน) บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) 2.กลุ่มกิจการร่วมค้าแกรนด์คอนซอร์เตียม ประกอบด้วย บริษัท แกรนด์ แอสเสท โฮเทลส์ แอนด์ พรอพเพอร์ตี้ บริษัท คริสเตียนีและนีลเส็น จำกัด (มหาชน) บริษัท เอเชีย เอวิเอชั่น จำกัด (มหาชน) บริษัท GMR Group Airport ประเทศอินเดีย ได้ผ่านการพิจารณาเงื่อนไขทางเทคนิคได้คะแนนเกิน 80% ไปแล้ว พร้อมมี การเปิดซองราคา ซึ่งพบว่าทั้งสองรายเสนอราคามากกว่า 50,000 ล้านบาทตามที่ภาครัฐตั้งเป้าเอาไว้,ขณะที่ตารางการทำงานของคณะกรรมการคัดเลือกฯจากนี้ไปจะพิจารณาให้คะแนนด้านเทคนิคของกลุ่มซีพีให้เสร็จภายในเดือน ต.ค.นี้ ถ้าได้คะแนนเกิน 80% ก็จะเปิดซองราคาได้ในเดือน พ.ย. ซึ่งเป็นการทำงานคู่ขนานไปกับการพิจารณาของศาลปกครองสูงสุดที่จะนั่งบัลลังก์วินิจฉัยชี้ขาด ว่ากลุ่มซีพีจะได้รับสิทธิ์ร่วมคัดเลือกการร่วมลงทุนในโครงการนี้ด้วยหรือไม่ในวันที่ 4 หรือ 7 พ.ย.นี้ หากศาลตัดสินว่ากลุ่มซีพีได้เข้าร่วมทางคณะกรรมการจะนำราคาของทั้ง 3 ราย มาพิจารณา ซึ่งผู้ให้ราคาสูงสุด จะเป็นผู้ชนะการประมูล จากนั้นจะเชิญเอกชนผู้ชนะการประมูลราคาเจรจาภายในเดือน ธ.ค.2562 หรือต้นเดือน ม.ค.2563 เพื่อลงนามสัญญาในขั้นต่อไป,จากแผนมูลค่าลงทุนก่อสร้างโครงการนี้ 290,000 ล้านบาท ในช่วง 5 ปีแรก ผู้ชนะการร่วมลงทุนต้องก่อสร้างอาคารที่พักผู้โดยสารอาคาร 3 ให้แล้วเสร็จ และในช่วง 15 ปีแรก พัฒนาระบบโลจิสติกส์ คาร์โก้ ศูนย์อุตสาหกรรมการบิน จากนั้นจะขยายการสร้างอาคารที่พักผู้โดยสารทุก 5, 10, 15 ปี เพื่อรองรับผู้โดยสารเพิ่มขึ้น 30 ล้านคน ในช่วง 10 ปี และเพิ่มเป็น 60 ล้านคน ในช่วง 15 ปี นับเป็นการใช้ทรัพย์สินที่ดินของรัฐ นำมาพัฒนาให้เกิดมูลค่าและสร้างประโยชน์มีรายได้เข้ารัฐมากกว่า 50,000 ล้านบาท ที่เอกชน ต้องจ่ายให้รัฐ เมื่อนำไปรวมกับรายได้จากที่เอกชนต้องจ่ายให้รัฐเพื่อเข้าร่วมลงทุนในอีก 2 โครงการคือ โครงการท่าเรือแหลมฉบัง ระยะที่ 3 และ โครงการท่าเรือมาบตาพุดระยะที่ 3 จะเท่ากับเงินที่รัฐต้องลงทุนในการก่อสร้าง รถไฟความเร็วสูงเชื่อม 3 สนามบิน ที่ประมาณ 119,425 ล้านบาท เท่ากับรัฐได้โครงสร้างพื้นฐานหลักในเขตอีอีซีโดยไม่ต้องใช้งบประมาณของประเทศ.
เลขา สกพอ.เล็งได้ข้อยุติคัดเลือกเอกชนผู้ชนะลงทุนสนามบินอู่ตะเภา และเซ็น สัญญาภายใน ธ.ค.–ม.ค.นี้ เผยวันที่ 24 ต.ค. คณะกรรมการคัดเลือกฯจะเริ่มเปิดซองเทคนิคของซีพี
คณิศ แสงสุพรรณ,อีอีซี,ศาลปกครอง,สนามบินอู่ตะเภา,เซ็นสัญญา,ลือชัย รุดดิษฐ์,อิตาเลียนไทย ดีเวลอปเมนต์